钦定古今图书集成/明伦汇编/宫闱典/第091卷 > 饶阳公主 下嫁郭仲词
## 钦定古今图书集成/明伦汇编/宫闱典/第091卷 > 饶阳公主 下嫁郭仲词

按《唐书公主列传》：饶阳公主下嫁郭仲词。按《郭子
仪传》：暧子钊，钊三子仲文、仲恭、仲词。开成二年，诏仲
文袭太原郡公。给事中卢弘宣奏：钊妻沈，公主女，代
宗皇帝外孙，其子仲词尚饶阳公主，仲文冒嫡，不应
袭。使仲文承嫡，则沈当黜，且仲词亦不得尚主。乃诏
仲词检校殿中少监、驸马都尉，袭封。而仲文以太皇
太后故，置不问。